A Coub minden év végén csokorba szedi az év legemlékezetesebb minivideóit. Már elérhető a 2017-es válogatás, amelyben több magyar, vagy magyar kötődésű pályamű is feltűnik.

A legnépszerűbb coubok közé került be ez a jelenet Felsőtárkányról. Bárcsak minden ilyen zökkenőmentesen menne a magyar foci háza táján!

Szintén a legnépszerűbbek között bukkan fel egy coub, amelynek a készítője a többi munkája alapján valószínűleg nem magyar, viszont ismeri Antal Nimród Kontrollját. Bónusz érdekesség, hogy a másik bevágott film talán minden idők egyik legfurább magyar címadását szenvedte el: a Shame (szégyen) címet sikerült A szégyentelenre magyarítani.

Külön lista készült a rejtett gyöngyszemekről, ahol szintén feltűnik egy magyar darab, amely az Amerikai szépség ikonikus jelenetét helyi a magyar rögvalóságba, a maga lehangoló ótvarságában egészen gyönyörű végeredménnyel.

(Frissítés: egy olvasónk hívta fel a figyelmemet, hogy legalább még egy magyar coub van a listán, ez itt.)

A magyar vonatkozások után pedig itt egy szigorúan szubjektív tizes válogatás:

1. A kis Lebowski

2. A tűz csiholója

3. Félelem és reszketés Párizsban

4. Skrrrrrra pa pa kokokommandó

5. Nehogymár, te vagy a Vincent, Vincent Vega?

6. Nicsak, ki beszél!

7. Spaceship!

8. Végképp elthorolni

9. Lose Diesel

10. Blade Jumper

Ennyi.